
NR. SC 2018 – 
RAPORT DE SPECIALITATE

privind aprobarea documentaţiei tehnico-economice, a indicatorilor tehnico-economici-faza SF  si a descrierii sumare a investiţiei pentru obiectivul :

“CONSTRUCŢIE CLĂDIRE CU DESTINAŢIA CREŞĂ ÎN ZONA DE NORD”

Având în vedere Expunerea de motive privind oportunitatea proiectului de hotărâre nr. SC2018- ______________a Primarului Municipiului Timișoara și Proiectul de hotărâre privind obiectivul de investiții " CONSTRUCŢIE CLĂDIRE CU DESTINAŢIA CREŞĂ ÎN ZONA DE NORD” prin care se propune aprobarea indicatorilor tehnico - economici (Anexa 1) și a descrierii sumare a investiției propuse prin proiect (Anexa 2).
Facem  următoarele  precizări: În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investiții  în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă“, una dintre anexele obligatorii, la depunerea cererii de finanțare, este Hotărârea Consiliului Local de aprobare a documentaţiei tehnico-economice, a indicatorilor tehnico-economici – faza SF si a anexei privind descrierea sumară a investiţiei propusă prin proiect.
 Obiectivul principal al proiectului îl reprezintă construirea unei creşe cu o capacitate de 29 de locuri,  având toate dotările necesare funcţionării şi care va  fi amplastă  pe terenul situat pe strada Ion Ionescu de la Brad nr.1/E, identificat prin numărul de carte funciară (CF) nou: 447057 , provenit din CF 444152, Timişoara, judeţul Timiş. Lucrările propuse în proiect cuprind construirea clădirii creşei, a împrejmuirii, amenajararea accesului carosabil şi pietonal, amenajarea terenului şi a spaţiilor destinate activităţilor în aer liber a copiilor. Creşa va  avea bucătărie şi spălătorie proprie, lifturi pentru transportul persoanelor şi hranei, grupuri sanitare pentru personal şi pentru copii, spaţiu pentru medic, izolator, sală multifuncţionlă, spaţii tehnice. Clădirea creşei este adaptata nevoilor persoanelor cu dizabilităţi.
Studiul de Fezabilitate a fost elaborat cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice. Emiterea proiectului de hotărâre are la bază documentația tehnico-economică, Proiect nr.A626/2018, elaborat de prestatorul serviciilor de proiectare și asistență tehnică din partea proiectantului - SC ALPIN CONSTRUCT SRL,  in baza contractului de proiectare nr. 69/07.06.2018 2018, iar documentatia  SF-ului  a fost avizată favorabil  de catre Comisia Tehnico-Economică, conform Fişei tehnice nr. _______________ .
În concluzie, prin Proiectul nr. A626/2018- faza SF, s-au stabilit următoarele:

-  valoarea totală estimată a investiţiei conform devizului general, ca fiind de 7.337.462,73 lei (inclusiv TVA), din care C+M are valoarea de  4.914.460,91 lei (inclusiv TVA);
- indicatorii tehnico - economici rezultați în urma elaborării SF, conform Anexei 1 la prezentul Raport de specialitate;

- descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate;
Având în vedere prevederile legale expuse în prezentul raport, respectiv H.G. nr. 907/29.11.2016  (actualizata ) și  Ghidul specific pentru POR 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare , Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor  pe piaţa forţei de muncă , apreciem că proiectul de hotărâre  privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară  a investiţiei pentru obiectivul  „CONSTRUCŢIE CLĂDIRE CU DESTINAŢIA CREŞĂ IN ZONA DE NORD “, îndeplineşte condiţiile tehnice pentru a fi supus dezbaterii şi aprobării plenului Consiliului Local Timisoara.

